OpenLLM-France/wikimedia huggingface dataset:
# The Robber Bride

The Robber Bride és una novel·la de l'escriptora canadenca Margaret Atwood. Va ser publicada originalment el 1993.

## Argument

Durant una eixida per Toronto tres amigues es troben amb Zenia, una antiga companya de classe que creien morta. Zenia, en el passat els havia furtat, un per un, els seus respectius pretendents. Les havia enganyades contant-los una versió diferent de la seua vida, feta a mida per a cadascuna de les tres. Per descomptat, cap versió de la vida de Zenia és vertadera, i el lector sap el mateix que els personatges. Les traïcions que havien patit eren precisament el punt en comú de les tres amigues. De fet, fou després que ella morira, que quedaven per dinar cada mes. Les tres s'enfrontaran a Zenia, i ella els explicarà que cadascuna té el que s'ha merescut.

## Temes

La novel·la alterna entre el present i flashbacks que ofereixen els punts de vista de Tony, de Charis i Ros, respectivament. Com altres obres d'Atwood, aquesta tracta de la lluita pel poder entre hòmens i dones. També és una reflexió de la naturalesa de l'amistat, del poder, i de la confiança entre dones. El personatge de Zenia es pot entendre com l'extrem de la dona que ha assolit poder, que s'aprofita de la solidaritat entre dones; també com una mercenària interessada que de manera astuta utilitza la “guerra entre sexes” per tal d'assolir els seus propis interessos. Una possible lectura seria que Zenia fóra una mena d'àngel de la guarda de les dones, que les salva d'hòmens que no les mereixen.

## Premis i adaptacions

Aquesta novel·la es va adaptar al cinema el 2007. Va ser finalista del Premi Governor General el 1994.
# Raúl Peña

Raúl García Peña (Madrid, 21 de març de 1977) és un actor i cantant espanyol.

## Biografia

Raúl ha cursat estudis d'interpretació i ha ampliat la seva formació en diversos tallers i seminaris, com per exemple els impartits per José Carlos Plaza i Mariano Barroso. Va començar en el teatre en 1995 i des d'aquesta data ha treballat en diversos muntatges, sèries, etc.

## Teatre

* Trabajos de amor perdido de Carlos Marchena.
* Casa con dos puertas mala es de guardar de Calderón de la Barca.
* Noches de amor efímero
* Romeo y Julieta (musical) de Paco Suárez.
* El otro lado de la cama de Josep Maria Mestres.
* La Bella y la Bestia de Disney.
* Frankenstein de Mary Shelley.
* Burundanga (2016), de Jordi Galceran.

## Cinema

* Gente pez de Jorge Iglesias (2001)
* Cándida de Guillermo Fesser (2006).
* Caótica Ana de Julio Medem (2009)
* Desechos de David Marqués (2010)
* Ola de crímenes de Gracia Querejeta (2018)

## Música

* SMS (grup de la sèrie SMS: Sin miedo a soñar) (2007) (Grup dissolt).
* SMS (grup de la sèrie SMS: Sin miedo a soñar - Qué quieres que te diga Globomedia Music S.A./ EMI Music S.A. (+20.000 CD´S venuts) (Grup dissolt).
* UPA Dance (grup de la sèrie Un paso adelante Contigo (2005) -(+50.000 còpies venudes) #4 España Disco de Oro)

## Televisió
### Papers episòdics

| Any | Títol | Rol | Episodis | Nota |
| 1999-2009 | El comisario | ell mateix | 1 episodi | Telecinco |
| 2000-2012 | Hospital central | ell mateix | 1 episodi | Telecinco |
| 2014 | Los misterios de Laura | Javier Sancho | 2 episodis | La 1 |
| 2014 | Ciega a citas | David | 10 episodis | Cuatro |
| 2015-2016 | Víctor Ros | Juan Rosales | | La 1 |

### Papers fixos

| Any | Títol | Rol | Nota |
| 2000 | Antivicio | Javier | Antena 3 TV |
| 1999-2001 | Compañeros | Carolo Narváez / Pedro Casals "PC" | Globomedia per Antena 3 TV |
| 2002-2005 | Un paso adelante | Jerónimo Ruiz "Jero" | Globomedia per Antena 3 TV |
| 2006-2007 | SMS | Eduardo Sánchez Díaz "Edu" | Globomedia per La Sexta |
| 2008-2010 | La Señora | Hugo de Viana | Diagonal TV per TVE 1 |
| 2011, 2018 - 2019 | 14 de abril. La República | Hugo de Viana | Diagonal TV per TVE 1 |
| 2014-2019 | El secreto de Puente Viejo | Carmelo Leal | Antena 3 |
| 2015 | Habitaciones cerradas | Juan Lax | TVE 1 |
* 2014-2019 El secreto de Puente Viejo (sèries)
** Carmelo Leal. 222 episodis

### Programes

* Desesperado Club Social d'Antena 3 TV (1999-2000).
* PuntoDoc d'Antena 3 TV (2007-2008).
* Malas Compañías de La Sexta (2009).
* Pasapalabra (Capítols 1654-1656) (maig-2013)
* Hermano Mayor (2013)

## Referències

* ↑ Raúl Peña: "No había manera de aprenderse las coreografías", atresmedia
* ↑ Raúl Peña: «Me aterra bastante el fenómeno fan», ABC, 14 d'abril de 2003
* ↑ Raúl Peña, sobre su despedida de 'El secreto de Puente Viejo': "Está siendo muy duro", antena3.com, 11 de setembre de 2019
# Retrat de Fernando Niño de Guevara, mig cos

El Retrat del Cardenal Fernando Niño de Guevara, de mig cos, és una versió reduïda, de l'obra d'El Greco, Retrat de Fernando Niño de Guevara, Consta amb el número X-187 en el catàleg raonat d'obres d'El Greco, realitzat per Harold Wethey, especialista en aquest pintor.

## Temàtica de l'obra

Fernando Niño de Guevara fou membre del Consell de Castella, inquisidor general i cardenal. Fou nomenat inquisidor l'any 1600, i va exercir d'arquebisbe de Sevilla des de 1601 fins a l'any 1609, any de la seva mort, Va estar a Toledo en febrer i març de 1600, va tornar de pas l'estiu de 1601, i novament el gener de 1604. Tanmateix, les seves estances a Toledo no necessàriament han de coincidir amb la data de realització d'aquesta pintura, que pot ser un esbós o bé una còpia del retrat definitiu.

## Anàlisi de l'obra

Oli sobre llenç; 74,5 x 51 cm.; Sammlung Oskar Reinhart «Am Römerholz»; Winterthur; Suïssa;
Signat amb amples lletres cursives gregues sobre l'espatlla dreta del personatge: δομήνικος Θεοτοκóπουλος ε'ποíει.
Obra autògrafa segons el catàleg del museu, per Manuel B.Cossío, per August L. Mayer i per José Camón Aznar. Segons Michelangelo Muraro podría tractar-se d'un esbós preparatori per a la pintura definitiva. Tanmateix, Harold Wethey la considera una mera còpia de taller.
Manuel B. Cossío, tot i reconèixer l'estimable qualitat d'aquest retrat, remarca tanmateix que no té la finor ni està realitzat amb la cura del de la tela definitiva. Aquest autor pensa que, més que un estudi previ, deu ser un rèplica.

## Procedència

* Col·lecció particular; El Puerto de Santa María; Província de Cadis
* Benigno de la Vega-Inclán, Madrid
* Rodolfo Kahn; París; (1908)
* A.M.Huntington, New York
* Marcell Nemes; Budapest
* venda a París, a Manzi Galleries, 17-18 de Juny de 1913, número 32
* Oskar Reinhart, Winterthur.

## Vegeu també

* Retrat de Fernando Niño de Guevara

## Bibliografia

* Wethey, Harold Edwin; El Greco y su Escuela (Volumen-II) ; Ediciones Guadarrama; Madrid-1967.
* Cossío; Manuel Bartolomé; El Greco de Cossío ; Lecturas Hispánicas; Zaragoza-2016; ISBN 978 1539 832690
* Frati, Tiziana; La obra pictórica completa de El Greco ; Noguer Rizzoli Editores; Milán-Barcelona-1970
* Marañón, Gregorio; El Greco y Toledo ; RBA Libros; Barcelona-2014; ISBN 978 84 9056 112 6
* Gudiol, José; Doménikos Theotokópoulos, El Greco; Ediciones Polígrafa, S.A.; Barcelona-1982; ISBN 84-343-0031-1

## Referències

* ↑ Wethey, Harold E. Obra citada, p. 221.
* ↑ «El Greco, Portrait of a Cardinal c. 1600–1614». [Consulta: 15 setembre 2019].
* ↑ Frati, Tiziana. Obra citada, p. 111.
* ↑ Cossío, Manuel Bartolomé. Obra citada, p. 269.
# Rezin

Rezin o Ressín (llatí Rasin, hebreu: רְצִין) fou rei d'Aram o Damasc que va governar al segle viii aC. Era tributari del rei Teglatfalassar III d'Assíria.
Vers el 734 aC va planejar conquerir el regne d'Acaz de Judà aliat a Pecahià d'Israel. Acaz va demanar ajut al seu sobirà assiri que va acudir (entre 734 i 732 aC) i va conquerir Damasc annexionant el regne; la població fou deportada i Rezin executat (2 Kings 16:7-9). Cap altra font que la Bíblia assenyala la seva execució però tampoc la desmenteix. El llibre sagrat assegura que la derrota del rei d'Israel i el rei de Damasc fou profetitzada per Isaies (7:14), vinculada al naixement d'un infant, que probablement fou Ezequies, fill i hereu d'Acaz que justament es va produir llavors.

## Bibliografia

* Lester L. Grabbe, Ancient Israel: What Do We Know and How Do We Know It? (Nova York: T&T Clark, 2007)
# Schwabing

Schwabing és un barri de la part nord de Múnic, la capital de l'estat alemany de Baviera. Està dividit en dues parts, en el barri 4 es troba Schwabing-Oest i en el barri 12, Schwabing-Freimann.

## Geografia i història

Schwabing solia ser famós a Múnic com un barri bohemi i encara és popular entre els turistes i els muniquesos, especialment entre els joves, per la seva àmplia oferta de bars, clubs i restaurants. Una altra atracció popular és l'Englischer Garten, o Jardí Anglès, un dels parcs públics més grans del món.
Com que els campus de les universitats més grans de Múnic (la Universitat de Múnic i la Universitat Tècnica de Múnic) estan situats a prop, a Maxvorstadt, hi ha molta activitat estudiantil a Leopoldstrasse, una de les principals avingudes que creuen el barri.
Schwabing es va fer molt famós especialment durant el regnat del Príncep Regent Leopold quan nombrosos artistes com Ludwig Ganghofer, Heinrich Mann, Thomas Mann, Oskar Panizza, Otto Julius Bierbaum, Frank Wedekind, Ernst von Wolzogen, Gustav Meyrink, Rainer Maria Rilke, Isolde Kurz, Ludwig Thoma, Max Halbe, Annette Kolb, Stefan George, Karl Wolfskehl, Ludwig Klages, Roda Roda, Christian Morgenstern, Max Dauthendey, Mechtilde Lichnowsky, Lion Feuchtwanger, Leonhard Frank, Joachim Ringelnatz, Claire Goll, Oskar Maria Graf, Hugo Ball, Hermann Kesten, Thomas Theodor Heine, Olaf Gulbransson, Bruno Paul, Eduard Thöny i Rudolf Wilke hi van viure o treballar. Lenin va ser-ne resident durant alguns anys, com va observar el psicoanalista i bohemi Otto Gross. L'escriptora alemanya Fanny zu Reventlow es va fer famosa amb el sobrenom de "la Comtessa Bohèmia de Schwabing".
La gentrificació de Schwabing i de diversos projectes de construcció van ser la causa de moltes protestes, al voltant del 2011.

## Jugendstil

El barri mostra excel·lents exemples de l'Art Nouveau alemany o Jugendstil.
* Jugendstil en Schwabing
* Münchner Freiheit
* Ainmillerstr. 22
* Ainmillerstr. 22
* Franz-Joseph-Str. 19
* Franz-Joseph-Str. 19

## Mapes

* Barri 4 Schwabing-Oest: posició a Múnic
* Barri 12 Schwabing-Freimann: posició a Múnic

## Referències

* ↑ Jennifer E. Michaels (1983) Anarchy and Eros: Otto Gross' Impact on German Expressionist Writers: 15
* ↑ Konstantin Wecker: Interview „Sollen die Normalverdiener rausziehen? Interview: Franz Kotteder SZ 17. Mai 2011
# Yoshihisa Taïra

Yoshihisa Taïra (Tòquio, Japó, 3 de juny de 1937- París, França, 13 de març de 2005) fou un compositor japonès. Va estudiar a Tòquio i més tard al Conservatori de París amb André Jolivet, Henri Dutilleux i Olivier Messiaen. Va compondre sobretot per a flauta, arpa i percussió, però també per a orquestra i per a diversos grups de cambra. Va ser professor de composició a París fins al final de la seva vida, on va tenir entre d'altres alumnes l'aragonès José Manuel Montañés. Va guanyar el Premi Lili Boulanger (1971), el Gran Premi de Composició de la SACEM (1974) i el Premi Florent Schmidt de l'Acadèmia de Belles Arts de París (1985). Rebé encàrrecs d'institucions com ara l'Ensemble Intercontemporain o l'Orquestra Nacional de França, i també de festivals, entre els quals els de Metz, Avinyó, Amsterdam i Tanglewood.

## Referències

* ↑ «https://web.archive.org/web/20110710171217/http://www.editions-transatlantiques.com/compositeurs/fiche.html?id=67». Arxivat de l'original el 10 de juliol 2011. [Consulta: 16 març 2019].
* ↑ «https://www.discogs.com/es/artist/621396-Yoshihisa-Ta%C3%AFra». [Consulta: 14 març 2019].
* ↑ «http://www.cdmc.asso.fr/en/ressources/compositeurs/biographies/taira-yoshihisa-1937-2005». [Consulta: 27 febrer 2019].
* ↑ «Biografía» (en espanyol europeu). [Consulta: 30 juliol 2021].
* ↑ «https://www.enciclopedia.cat/EC-GEM-12553.xml». [Consulta: 27 febrer 2019].
# Veľká Ida

Veľká Ida és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1251.
# Tanna sayurie

Tanna sayurie és una espècie d'hemípter auquenorrinc de la família dels cicàdids. El primer exemplar va ser trobat a Funkiko, enclavament proper al Mont Arisan, Taiwan. Es tracta d'una espècie endèmica de Taiwan.

## Referències

* ↑ «TaiBNET». [Consulta: 13 agost 2012].
* ↑ GBIF.org
# Timoixenko

Timoixenko (en (ucraïnès) i rus: Тимошенко) és un poble de la República Autònoma de Crimea, a Ucraïna, que el 2014 tenia 589 habitants. Pertany al districte de Krasnogvardiiske.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Rezmondo

Rezmondo és un municipi de la província de Burgos a la comunitat autònoma de Castella i Lleó. Forma part de la comarca d'Odra-Pisuerga.

## Demografia

Evolució demogràfica :
| 1991 | 1996 | 2001 | 2004 | 2006 |
| 27 | 26 | 27 | 25 | 23 |
# Renato Bacigalupo

Renato Bacigalupo (Rapallo, 8 de juliol de 1908 - Rapallo, 6 d'octubre de 1979) va ser el millor nadador d'Itàlia en la categoria de llarga distància de l'estil lliure (400 i 1.500 metres) fins a l'aparició de Paolo Costoli. Entre 1924 i 1928 va ser quatre cops campió d'Itàlia dels 400 metres, tres dels 1500 i una de relleus 4x200. Quan tenia 16 anys va participar en els Jocs Olímpics d'Estiu de 1924 a París i aquell mateix any va guanyar a les categories de 400 i 1.500 metres d'estil lliure a Itàlia. Tornà a ser campió el 1925 i també el 1926, la qual cosa li va permetre de participar en els campionats europeus de Budapest el 1926.

## Resultats

| Jocs Olímpics | 400 m estil lliure | 1.500 m estil lliure | 4 × 200 m estil lliure |
| París 1924 França | --- | elim. en sèries 23'04"4 | elim. en semifinals - 11'00"4 : |
| Campionats europeus | 400 m estil lliure | 1.500 m estil lliure | 4 × 200 m estil lliure |
| Budapest 1926 Hongria | --- | --- | 5è - 10'49"5 : |
| Bolonya 1927 Itàlia | 5è 5'35"0 | elim. en sèries 22'30"8 | 4t - 10'19"0 : |

## Referències

* ↑ «Olympedia – Renato Bacigalupo». [Consulta: 18 setembre 2024].
* ↑ Anghileri, Aronne. Cassina de' Pecchi, SEP editrice S.R.L.. Alla ricerca del nuoto perduto (en italià), 2002, p. 670. Anghileri1. ISBN 88-87110-27-1.

## Enllaços externs

* http://www.sports-reference.com/olympics/athletes/ba/renato-bacigalupo-1.html Arxivat 2012-11-09 a Wayback Machine.
* http://www.agendadiana.it/visualizza_atleta.php?id=270 Arxivat 2004-12-11 a Wayback Machine.
# Yoshihiro Murai

Yoshihiro Murai (村井嘉浩, Murai Yoshihiro) és un polític i militar de carrera japonés, així com l'actual governador de la prefectura de Miyagi des de l'any 2005. Anteriorment va exercir com a capità de les Forces d'Autodefensa del Japó des de 1984 fins a 1992 i com a membre de l'Assemblea Prefectural de Miyagi des de 1995 a 2005 a les llistes del Partit Liberal Democràtic. Murai és nadiu de la ciutat de Toyonaka, a la prefectura d'Osaka. Actualment, a data de 2020, Murai es troba ja a la quarta legislatura del seu càrrec de governador.

## Vegeu també

* Llista de governadors prefecturals del Japó

## Referències

* ↑ https://www.pref.miyagi.jp/site/gvroom/hisyo-page-2.html
* ↑ https://www.mskj.or.jp/profile/murai.html
* ↑ https://kunitori-jp.net/governor-miyagi/
# Victorià Palà i Casellas

Victorià Palà i Casellas (Camps, Bages, 1911 - Vic, Osona, 1992) Fou professor i sacerdot
Rebuda la formació al Seminari de Vic s'ordenà sacerdot l'any 1934. Des d'aquesta data fins a la seva entrada com a professor del Seminari passà per les vicaries de Santa Maria d'Oló i de Roda de Ter. El 1941 va fer-se càrrec de la direcció espiritual dels seminaristes més joves, al Seminari de la Gleva. Tres anys més tard (1944) passà a fer aquesta mateixa funció però per als seminaristes que cursaven teologia. A més de la direcció espiritual impartí un bon nombre d'assignatures: catecisme i història sagrada (1941-1944), música (1942-1945), religió (1944-1949), cant gregorià (1947-1965), geografia i història (1951-1952), matemàtiques (1951-1952), litúrgica i teologia pastoral (1953-1956), ascètica i mística (1954-1957), pedagogia catequètica (1956-1963), lliçons pràctiques (1955-1965), Sagrada Escriptura (1958-1959) i teologia pastoral (1961-1962). Paral·lelament, va ser capella dels Germans Maristes, director espiritual i professor del Col·legi Sant Miquel dels Sants, director de les Obres Missionals Pontifícies i de la Federació Diocesana de les Congregacions Marianes. Durant setze anys va ser rector de la parròquia de la Pietat de Vic (1966-1982).

## Bibliografia

* ROVIRÓ ALEMANY, Ignasi. «Diccionari de filòsofs, teòlegs i mestres del Seminari de Vic ». Patronat d'Estudis Osonecs. Núm. 22-23 (Febrer del 2000).
* Fonts: Bio, III, 119; BOEOV, 2255, 2273, 2286, 2304, 2352, 2369, 2383, 2402, 2420, 2455, 2468, 2483, 2493, 2515, 2551, 2564, 2589; SC, 1939-1941 i 1962-1967.
* ANÒNIM, Guia de la Iglesia en España, 1960.
* BOEOV, 2856; FD, 4256.
# Tanna taipinensis

Tanna taipinensis és una espècie d'hemípter auquenorrinc de la família dels cicàdids. Va ser anomenada l'any 1907 per l'entomòleg japonès Shōnen Matsumura.

## Referències

* ↑ «TaiBNET». [Consulta: 13 agost 2012].
# Torneig de les Sis Nacions femení

El Torneig de les Sis Nacions femení, actualment conegut com a RBS 6 Nacions femení, (en anglès: Women's Six Nations Championship, Women's RBS 6 Nations) és una competició de rugbi europea que disputen anualment les seleccions femenines d'Anglaterra, Escòcia, Gal·les, Irlanda, Itàlia i França, a semblança del Torneig de les Sis Nacions masculí. Les guanyadores del Torneig de les Sis Nacions femení també se les considera les campiones d'Europa.
El torneig començà el 1996 com un Campionat de Nacions Locals per les seleccions d'Irlanda, Anglaterra, Escòcia i Gal·les. El 1999, França s'afegí per crear el Torneig de les 5 Nacions femení. Un any més tard, Espanya ingressà al torneig en substitució d'Irlanda, que es reincorporà l'any 2000, constituint així el Torneig de les Sis Nacions femení. El 2007, el campionat fou adoptat oficialment pel comitè organitzador del Torneig de les Sis Nacions, generant la substitució de la selecció espanyola per la italiana, i l'adopció del Royal Bank of Scotland (RBS) com a principal patrocinador, per tal d'establir un paral·lelisme a l'esdeveniment homònim en categoria masculina.

## Historial
### Campionat de Nacions Locals

* 1996: Anglaterra (gran slam)
* 1997: Anglaterra (gran slam)
* 1998: Escòcia (gran slam)

### Cinc Nacions

* 1999: Anglaterra (gran slam)
* 2000: Anglaterra (gran slam)
* 2001: Anglaterra (gran slam)

### Sis Nacions

* 2002: França (gran slam)
* 2003: Anglaterra (gran slam)
* 2004: França (gran slam)
* 2005: França (gran slam)
* 2006: Anglaterra (gran slam)
* 2007: Anglaterra (gran slam)
* 2008: Anglaterra (gran slam)
* 2009: Anglaterra
* 2010: Anglaterra (gran slam)
* 2011: Anglaterra (gran slam)
* 2012: Anglaterra (gran slam)
* 2013: Irlanda (gran slam)
* 2014: França (gran slam)
* 2015: Irlanda
* 2016: França
* 2017: Anglaterra (gran slam)
* 2018: França (gran slam)
* 2019: Anglaterra (gran slam)
* 2020:

## Palmarès

| | Anglaterra | França | Irlanda | Itàlia | Escòcia | Gal·les | Espanya |
| Tornejos disputats | 24 | 21 | 22 | 13 | 24 | 24 | 7 |
| Títols | 15 | 6 | 2 | 0 | 1 | 0 | 0 |
| Grans Slams | 14 | 5 | 1 | 0 | 1 | 0 | 0 |
| Triple Corona | 21 | 0 | 2 | 0 | 1 | 1 | 0 |
| Cullera de fusta | 0 | 0 | 5 | 3 | 8 | 6 | 2 |

## Enllaços externs

* RBS6Nations.com Arxivat 2008-07-05 a Wayback Machine. (anglès)
# Retrat de l'artista sense barba

Retrat de l'artista sense barba és un autorretrat de Vincent van Gogh (1853-Zundert, 1890-França) creat el 1889. Va ser el seu primer retrat sense barba i uns dels últims de la seva vida.
Va ser pintat en el manicomi de Saint-Paul-de-Mausole, a Saint-Rémy, prop d'Arle, França, on Van Gogh va ser pacient per pròpia voluntat des de 1889 a 1890. Retrat de l'artista sense barba es va convertir en el tercer quadre més car del món en ser adjudicat per més de 71,5 milions de dòlars en una brillant nit de rematades de la casa Christie s a Nova York
L'obra és probablement l'últim autoretrat de van Gogh que es veurà en les subhastes. Vincent van Gogh va pintar "Retrat de l'artista sense barba" l'any 1889 per la seva mare Anna, com a regal d'aniversari i és considerat l'últim autoretrat executat per l'artista. Uns mesos abans, el gener de 1889, havia pintat un autoretrat amb l'orella tallada.

## Referències

* ↑ «Self-Portrait without Beard by Vincent Van Gogh» (en anglès). artpaintingartist. [Consulta: 15 gener 2018].
# Rexburg

Rexburg és una població dels Estats Units a l'estat d'Idaho. Segons el cens del 2000 tenia 17.257 habitants.

## Demografia

Segons el cens del 2000, Rexburg tenia 17.257 habitants, 4.274 habitatges, i 2.393 famílies. La densitat de població era de 1.365,4 habitants/km².
Dels 4.274 habitatges en un 30,5% hi vivien nens de menys de 18 anys, en un 47,7% hi vivien parelles casades, en un 5,9% dones solteres, i en un 44% no eren unitats familiars. En el 12,7% dels habitatges hi vivien persones soles el 5,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,71 i el nombre mitjà de persones que vivien en cada família era de 3,45.
Per edats la població es repartia de la següent manera: un 18,3% tenia menys de 18 anys, un 57,3% entre 18 i 24, un 11,9% entre 25 i 44, un 7,5% de 45 a 60 i un 4,9% 65 anys o més.
L'edat mediana era de 20 anys. Per cada 100 dones de 18 o més anys hi havia 77 homes.
La renda mediana per habitatge era de 26.965 $ i la renda mediana per família de 36.047 $. Els homes tenien una renda mediana de 27.280 $ mentre que les dones 17.592 $. La renda per capita de la població era de 9.173 $. Aproximadament el 13,2% de les famílies i el 44,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Rexburg». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 4 agost 2010].
* ↑ «Geographic Comparison Table- Rexburg». American Fact Finder. Oficina del Cens dels Estats Units, 12-01-2010.
# Silica

Silica és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1340.
# Zacazonapan (municipi)

Zacazonapan és un municipi de l'estat de Mèxic. Zacazonapan és el cap de municipi i principal centre de població d'aquesta municipalitat. Aquest municipi és a la part nord-occidental de l'estat de Mèxic. Limita al nord amb el municipi de Ocoyoacac, al sud amb Ocuilan, a l'oest amb Tianquistenco i a l'est amb Ciutat de Mèxic.

## Vegeu també

* Municipis de l'estat de Mèxic

## Referències

* ↑ Monografia municipal de Zacazonapan Arxivat 2016-09-14 a Wayback Machine. (castellà)

## Enllaços externs

* Portal de l'estat de Mèxic (castellà)
# Vahitahi

Vahitahi (abans Les Quatre Facardins i Lagoon) és un atol de les Tuamotu, a la Polinèsia Francesa. Administrativament és una comuna associada a la comuna de Nukutavake. L'atol Akiaki n'és una dependència. Està situat a 50 km al nord de Nukutavake.

## Geografia

Té una superfície terrestre de 2,5 km², i una llacuna de 7,4 km² sense cap pas navegable però amb nombrosos canals entre l'oceà i l'interior.
La vila principal és Mohitu (abans anomenada Temanufaara). La població total era de 103 habitants al cens del 2002. Disposa d'un aeròdrom.

## Història

Va ser la primera illa que va trobar al Pacífic el francès Bougainville, el 1768, en el seu viatge de circumnavegació. Li va recordar el nom d'una famosa novel·la de l'època: Les Quatre Facardins. L'any següent també va ser la primera illa que va trobar l'anglès James Cook en el seu primer viatge, a més del primer atol, que va anomenar Lagoon Island.